title: Gourc'hemennoù an Iliz
text: Gourc'hemennoù an Iliz eo anv ar reolennoù a rank ur c'hristen eus an Iliz katolik roman heuliañ hervez ar pezh a veze desket er c'hatekiz brezhonek. Kaoz zo enne eus ar sakramantoù, kofes, komuniañ, ha mont d'an oferenn.
  
  El Levr a gelennadurez kristen (Kemper- Brest 1932) e kaver skrid ar gourc'hemennoù-se, pajenn 209.
  
  Ar gourc'hemennoù
  6 zo anezho:
  1
  Ar gouelioù-berz a santifii
  Neuze pep labour a lezi.
  2
  Ha klev devot, a benn-da benn
  Sul ha gouel-berz an oferenn
  3
  Ur wech er bloaz da vihanañ
  E kovesai hep nac'h netra.
  4
  Ha da grouer a resevi
  Da Bask, devotañ ma c'helli
  5
  Yun a ri an daouzek-deizioù
  Ar c'horaiz hag ar vijiloù. 
  6
  Kig nemet ur gouel-berz a ve
  Da Wener ne zebri morse. 
  
  Kristeniezh